**OXFORD READ AND IMAGINE RADIONICA- OUTPUT: Written assignment**

**MEĐUPREDMETNE TEME:** Osobni i socijalni razvoj; Učiti kako učiti; Građanski odgoj i obrazovanje; Poduzetništvo; Upotreba informacijske i komunikacijske tehnologije

**PREDMETNA KORELACIJA**: Glazbena kultura; Likovna kultura;Informatika; Hrvatski jezik

**ISHODI/UČENIK ĆE MOĆI**:

* razlikovati žanrove (fiction/non-fiction)
* koristiti tehniku čitanja 'skimming and scanning'
* detaljno opisati naslovnu stranu e-knjige
* dati svoje pretpostavke o sadržaju knjige
* globalno i selektivno razumjeti tekst pri slušanju i čitanju
* izdvojiti ključne i specifične informacije
* odabrati e-naslov unutar kolekcije prema vlastitom interesu
* detaljno opisati sliku poznate tematike
* pretpostaviti ključni vokabular
* opisati likove vodeći se pitanjima
* pokazati razumijevanje slušanjem kroz odgovore na pitanja
* nadopuniti priču vodeći se smjernicama i vlastitom maštom
* uvježbavati čitanje ponavljanjem iza audio zapisa
* pokazati razumijevanje pročitanog kroz zadatke u e-naslovu
* pokazati razumijevanje vokabulara i/ili gramatičkih struktura kroz rješavanje zadataka vokabulara i/ili gramatike
* pronaći i spremiti nepoznate riječi koristeći funkcionalnosti ORC-a (*Vocabulary; Dictionary*)
* u parovima ili grupama diskutirati o pročitanom/poslušanom i razgovarati o iskustvu intenzivnog čitanja
* samostalno organizirati čitanje izvan nastave, u sklopu istraživačke projektne aktivnosti doma
* samostalno čitati odabrani e-naslov na ORC-u koristeći se svim funkcionalnostima digitalne knjižnice
* za vrijeme samostalnog čitanja pronaći i spremiti nepoznate riječi, rješavati zadatke razumijevanja, vokabulara i gramatike te napisati kratki sadržaj vodeći se uputama
* u parovima ili grupama diskutirati o pročitanom/poslušanom i razgovarati o iskustvu ekstenzivnog čitanja
* napisati pisani uradak (drugačiju verziju priče ili strip) vodeći se uputama
* prezentirati pisani uradak
* komentirati radove drugih učenika vodeći se posterom

**KLJUČNI POJMOVI:** *Fiction; Story Summary; A new Computer Game; Adapt Your Story; Create Your Comic Strip; computer game, robot, shoot, button, dangerous, cell phone, strange(...)*

**POTREBNI MATERIJALI**:

* Kompjuter, laptop, tablet ili mobitel
* Projektor ili pametna ploča
* Internetska veza
* Oxford Reading Club i pojedinačni pristupni digitalni kodovi
* Slušalice (opcionalno)
* Radni listići \*: Story Summary; Create Your Story, 4 STEP WRITING

\*ovisno o odabiru pisanog zadatka

**DODATNA BILJEŠKA ZA PROFESORE:**

* Ova radionica bi mogla biti nastavak na uvodnu jer svi učenici skupa prolaze kroz naslov i uče koristiti funkcionalnosti ORC-a.
* Na isti način može biti, uz minimalne izmjene, obrađen e-naslov bilo koje razine unutar kolekcije *Oxford Read and Imagine.*

## UVODNA RADIONICA OXFORD READ AND IMAGINE

PRIJEDLOG TIJEKA AKTIVNOSTI (Lesson 1):

1. Učenik/ica proučava seriju Oxford Read and Imagine koristeći tehniku *skimming and scanning* i pronalazi naslov koji mu/joj se najviše sviđa.
2. Učenik/ica gleda video o književnim žanrovima, nakon čega odlučuje o žanru knjiga u kolekciji Oxford Read and Imagine (fiction).
3. Učiteljica pokazuje sliku knjige bez da se vidi naslov iste. Učenici odgovaraju na pitanja, opisuju naslovnicu i osmišljavaju naslovza knjigu. Potom ju pronalaze u knjižnici.
4. Učenik/ica u grupi daje pretpostavke o sadržaju knjige, zapisjuje vokabular kojeg smatra da će u knjizi pronaći te proučava likove.
5. Učitelj/ica pušta audio zapise najprije stranica 4&5, a potom stranica 12&13 te postavlja pitanja kojima provjerava razumijevanje.
6. Učenik/ica u parovima/grupama daje pretpostavke o tom što se dogodilo između 5. i 12. stranice koristeći se zadanim riječima.
7. Učitelj/ica pušta audio zapis stranica 4 &5 zaustavljajući ga nakon čega učenik/ica dovršava rečenicu.
8. Učitelj/ica ponovno pušta isti audio zapis ubrzavajući ga ili usporavajući kako bi učenici slušali i čitali na glas te pokušavali pratiti tempo i uvježbavati čitanje/izgovor.
9. Učenik/ica rješava zadatke na stranici 24 kojima provjerava razumijevanje te usvajanje vokabulara i gramatike.
10. Učenik/ica otvara stranicu 12&3, koristi integrirani rječnik unutar ORC-a, pronalazi sljedeće riječi koje potom dodaje u svoju listu: *shout, light, angry, suddenly, shoot.*
11. Učenik/ica prepisuje primjere korištenja nepoznatih riječi izostavljajući ključnu riječ iz primjera. Rečenice čitaju na glas, a ostali pogađaju riječ koja nedostaje.
12. Učenik/ica ostatak knjige čita doma u sklopu istraživačke aktivnosti.
13. Učitelj/ica prethodno upozorava učenika/icu da za vrijeme čitanja doma pronalazi nepoznate riječi, rješava zadatke, te da, nakon čitanja, ispuni radni listić *Story Summary.*

## PRIJEDLOG TIJEKA AKTIVNOSTI (Lesson 2):

1. Učenik/ica u grupama raspravlja o pročitanom djelu koristeći se bilješkama s listića*- Story Summary.*
2. Učitelj/ica objašnjava učenicima da mogu birati između tri projekta zadatka. Skupa prolaze objašnjenja zadataka i odlučuju se za jedan. Projektni zadatak učenici rade u manjim grupama.
3. Učitelj/ica pruža potporu učeniku/ici u izradi pisanog projektnog rada, pomaže s organizacijom, eventualnim nepoznatim riječima i sl.
4. Učenik/ica izlaže svoj rad, čita o novoj igri, verziji priče ili pak pokazuje strip na papiru ili u Canvi.